[{"text_idx": "#000001", "text": "\u00ab Demokratio estis piedpremata \u00bb: en Peruo la manifestaciantoj, kiuj postulas demision de la prezidentino, organizig\u0302as \u00ab por s\u0302ang\u0302i la situacion \u00bb"}, {"text_idx": "#000002", "text": "De la komencig\u0302o de decembro, log\u0302antoj venintaj de la tuta lando konverg\u0302as al la c\u0302efurbo, postulante foriron de Dina Boluarte. La kontestado, naskig\u0302inta post la aresto de la eks-prezidento, estas perfore subpremataj. Almenau\u0306 45 personoj estis mortigitaj."}, {"text_idx": "#000003", "text": "Victoria tenas sian bebon en la brakoj, kaj en la alia s\u0302i portas pakaj\u0302on de akvo, kiun s\u0302i metas en la universitato norde de Limo. Tio estas maniero por s\u0302i helpi la manifestaciantojn venintajn de malproksime por postuli demision de la prezidentino Dina Boluarte. Multaj el ili vojag\u0302is de Andoj, mil kilometrojn for de la c\u0302efurbo. Victoria indignas pri la respondo de la registaro en tiu politika krizo, kaj pri la perforto de la represio. Almenau\u0306 45 personoj mortis de post la komencig\u0302o de decembro."}, {"text_idx": "#000004", "text": "\u00ab Dina Boluarte demisiu. S\u0302i estas tro indiferenta al c\u0302iuj c\u0302i mortintoj, opinias Victoria. La demokratio estis piedpremita. Kie estas la respekto de Homaj rajtoj ? Kredu min, se mi ne havus mian bebon, mi pretus morti por mia lando. Tiel mi subtenas tiun lukton \u00bb."}, {"text_idx": "#000006", "text": "\u00ab La perua popolo unuig\u0302is \u00bb"}, {"text_idx": "#000007", "text": "La organizantoj filtras la enirojn kaj ricevas la donacojn c\u0302e la pordo."}, {"text_idx": "#000008", "text": "En tiu universitato, c\u0302eestas c\u0302irkau\u0306 cent studentoj. Ili devenas de pluraj regionoj de la lando por manifestacii en Limo."}, {"text_idx": "#000010", "text": "\u00ab Estas surprize vidi, kiel la homoj iom post iom alportas diversaj\u0302ojn. La perua popolo unuig\u0302is \u00bb - Monica, volontulo, kiu partoprenas al la distribuado de nutraj\u0302oj."}, {"text_idx": "#000011", "text": "La studentoj c\u0302efe timas esti elpelitaj de la polico. Ili akuzas g\u0302in, ke g\u0302i volas timigi la manifestaciantojn. Vendredon dum posttagmezo, cento da policistoj starig\u0302is antau\u0306 alia kampuso. Helikoptero de la armeo ec\u0302 superflugis la lokojn. Vespere, la prezidentino Dina Boluarte denove petis trankvilon."}, {"text_idx": "#000012", "text": "La protestmovado komencig\u0302is post la eksigo kaj aresto de la maldekstra prezidento Pedro Castillo. Li estas akuzata pri provo de puc\u0302o por malfondi la Parlamenton, c\u0302ar tiu c\u0302i intencis forpeli lin de la potenco."}, {"text_idx": "#000013", "text": "Peruo: la urg\u0302a stato vastig\u0302as al la c\u0302efurbo Limo kaj aliaj regionoj"}, {"text_idx": "#000014", "text": "Ribeloj en Peruo: urg\u0302a stato estas dekretita, turistoj estas blokitaj en Mac\u0302upikc\u0302uo"}, {"text_idx": "#000015", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000017", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]